laion/Wikipedia-Exotic huggingface dataset:
סוארגליה

סוארגליה (שם מדעי: Soergelia) הוא סוג נכחד של יונקים בני תת-משפחת היעלים שבמשפחת הפריים, שהתקיימו במשך תקופת הפליסטוקן של אירופה ואסיה והמין Soergelia mayfieldi התקיים גם באמריקה הצפונית. הם משתייכים לקבוצה כבשי שור, בה נכללים כבש המושק והטאקין. הסוג תואר ב-1951 בידי שחאוב (Schaub). המאובנים התגלו בין השאר בצ'כיה, גרמניה, רומניה, יוון, הולנד, גאורגיה, רוסיה, ספרד וכן ביוקון שבקנדה ובארצות הברית בקנזס וטקסס. סוג זה נחשב לקרוב לאאוצרתריום ולבותריום הנכחדים מצפון אמריקה. הוא דמה בגודלו לכבש מושק מודרני עם משקל של שור מודרני של מעל חצי טון. היו לו קרניים רחבות שבניגוד לכבש המושק דמו לקרני פרה אך התקמרו מעלה בתחילתם, מבנה המתאים לבני משפחת היעלים. הכבש הענקי השתמש בקרניו כדי להילחם על נקבות. הוא חי בעדרים גדולים לאורך עידן הקרח האחרון, באזור בו חיו ממותות ענקיות, קרנפים צמריים ועדרי סוסים וביזונים קדמונים. לסוארגליה היו מספר טורפים באזור כפי שנראה משרידים של מאובניו עם נשיכה של מגנתריאון. ככל הנראה גם ראשוני האנשים צדו אותו. בסוג זה נכללים 5 מינים: Soergelia brigittae Soergelia minor Soergelia intermedia Soergelia elisabethae Soergelia mayfieldi מדיה וקבצים בנושא סוארגליה בוויקישיתוף סוארגליה, באתר GBIF (באנגלית) סוארגליה באתר fossilworks
מונטנוצרטופס

מונטנוצרטופס (שם מדעי: Montanoceratops) הוא סוג של דינוזאור ממשפחת הלפטוצרטופסיים אשר התקיים באמריקה הצפונית במשך הקרטיקון העליון בתחילת גיל המאסטריכט לפני 70 מיליון שנה מזמננו. ממצאיו של הדינוזאור התגלו בידי משלחת של החוקר האמריקאי ברנום בראון וצוותו לתצורות סנט נהר מרי (אנ') שבצפון מונטנה, שם נחשפו עצמות חלקיות, בעיקר של הצלעות, עצמות הירך והאגן אך כמעט ללא הגולגולת. הם הובאו למוזיאון האמריקאי לתולדות הטבע ותוארו למדע בשנת 1951 בידי החוקר צ'ארלס מורטרם שטרנברג. משמעות שמו היא: "הפרצוף המקורנן של מונטנה". הסוג הכיל מין אחד - Montanoceratops cerorhynchos. ממצאים אפשריים נוספים התגלו באלברטה שבקנדה אך לא בטוח שהם שייכים לסוג. דינוזאור זה היה קרובו של הלפטוצרטופס ובמראהו דמה למיני הצרטופסיים, אך היה דו-רגלי קטן באורך 3 מטרים בקירוב, עם עטרה קטנה וללא שרידים של קרניים על החוטם או המצח. בתחילה סברו שחלק מעצם האף שלו היא למעשה קרן, אך זה התברר כטעות. הוא היה בעל לסת גדולה שכללה מקור עבה ובו שורות של שיניים טוחנות רחבות שנועדו לתלוש צמחייה מהקרקע. זנבו של הדינוזאור היה בעל מספר חוליות גבוה יחסית, מבנה שנועד לתפקד בצורה יעילה יותר לתנועה וליציבה. בנוסף ייתכן שהוא השתמש בזנבו כדי לתקשר וייתכן שהיה מכוסה בנוצות פלומתיות. חלק מהמאובנים שלו כוללים עדויות למחלות בעמוד השדרה (Ankylosis), אשר גרמו לעצמות שלו להתכופף. מדיה וקבצים בנושא מונטנוצרטופס בוויקישיתוף מונטנוצרטופס, באתר האנציקלופדיה של החיים (באנגלית) מונטנוצרטופס, באתר GBIF (באנגלית)
יואב דותן (משפטן)

יואב דותן (נולד ב-3 בדצמבר 1959) הוא פרופסור מן המניין למשפטים באוניברסיטה העברית בירושלים. בשנים 1981–1984 למד באוניברסיטה העברית לתואר ראשון במשפטים. התמחה בלשכתו של נשיא בית המשפט העליון מאיר שמגר. בשנת 1987 קיבל תואר שני במשפטים מאוניברסיטת קליפורניה בברקלי. בשנת 1993 קיבל תואר דוקטור למשפטים מהאוניברסיטה העברית. בשנים 1994–1995 היה בפוסט-דוקטורט באוניברסיטת אוקספורד. בשנת 1995 מונה למרצה בפקולטה למשפטים של האוניברסיטה העברית. בשנת 2000 הועלה לדרגת מרצה בכיר. בשנת 2003 מונה לפרופסור חבר ובשנת 2008 מונה לפרופסור מן המניין. בשנים 2005–2009 היה דקאן הפקולטה למשפטים. מחקריו עוסקים במשפט מנהלי, משפט ציבורי ורגולציה. בשנים 2011–2013 היה נשיא האגודה הישראלית למשפט וחברה. בשנת 2012 הוענק לו פרס חשין למצוינות אקדמית במשפט. בשנת 2019 הוענק לו פרס גורני למשפט ציבורי. דותן תומך בצמצום מעורבותו של בג"ץ בסוגיות פוליטיות ומתנגד להרחבת שימוש שעושה בג"ץ בעילת הסבירות לשם פסילת החלטות מנהליות. הוא מתנגד להלכת דרעי-פנחסי, שעליה כתב: "התוצאה הבלתי נמנעת של 'הלכת דרעי' היא שהמסלול החקירתי והפלילי נהפך לדרך המלך לחיסול מתחרים ומתנגדים במערכת הציבורית והפוליטית". למרות התנגדותו להרחבת השימוש בעילת סבירות, דותן מתנגד לביטולה לחלוטין. ב-4 ביולי 2023, בדיון בוועדת החוקה, חוק ומשפט בהצעת חוק לביטול עילת הסבירות, אמר דותן: "ביקרתי את דוקטרינת הסבירות ולא התנגדתי שתעשה חשיבה מחדש אבל הצעת החוק הנוכחית היא לשפוך את התינוק עם מי האמבט." דותן גם נאם בהפגנה נגד הרפורמות במערכת המשפט שיזמה ממשלת ישראל ה-37 ואמר בנאומו: ”אני בדרך כלל נחשב לאחד המבקרים החריפים של מערכת המשפט בישראל – גם מי שמתנגד לאקטיביזם שיפוטי צריך לצאת עכשיו לרחובות. כל מי שחרד לקיומה של הדמוקרטיה הישראלית חייב לצאת לרחובות עד שהדבר הזה ייעצר. חשוב להגן על מערכת המשפט מול הגל המסוכן של אנשים שבאים להחריב את הישראליות כמו שאנחנו מכירים אותה”. הנחיות מנהליות, הוצאת מכון סאקר באוניברסיטה העברית בירושלים ונבו הוצאה לאור, 1996 אקטיביזם שיפוטי: בעד ונגד - מקומו של בג"ץ בחברה הישראלית, עם רות גביזון ומרדכי קרמניצר, הוצאת מאגנס והוצאת ידיעות ספרים, 2000 Lawyering for the Rule of Law: Government Lawyers and the Rise of Judicial Power in Israel, הוצאת אוניברסיטת קיימברידג', 2013 ביקורת שיפוטית על שיקול דעת מינהלי (שני כרכים), הוצאת מכון סאקר באוניברסיטה העברית בירושלים ונבו הוצאה לאור, 2022-2023 דותן נשוי ולו שלושה ילדים. מתגורר במודיעין-מכבים-רעות. פרופ' יואב דותן, באתר הפקולטה למשפטים, האוניברסיטה העברית בירושלים יואב דותן, באתר גוגל סקולר יואב דותן, באתר SSRN מאמרי יואב דותן, באתר "הארץ" יואב דותן, באתר יוטיוב פרס חשין, באתר הפקולטה למשפטים, האוניברסיטה העברית בירושלים פרס גורני למשפט ציבורי, באתר העמותה למשפט ציבורי בישראל יואב דותן, נפלאות הסבירות, באתר הארץ, 19 ביוני 2019 יואב דותן, הלכת דרעי הפכה כלי לחיסול פוליטי, באתר הארץ, 3 במאי 2020 אלכסנדרה לוקש, ניר כהן, הפרופ' הבולט שמתנגד לאקטיביזם שיפוטי - נגד החקיקה הנוכחית: "מחסלים את הביקורת על החלטות שרים", באתר ynet, 5 ביולי 2023 החוק לביטול עילת הסבירות אושר לקריאה ראשונה בוועדת החוקה, לפיד וגנץ: "דריסה של הדמוקרטיה", באתר דבר העובדים בארץ ישראל, 4 ביולי 2023. ענבר טויזר, ‏הפגנת הסטודנטים נגד הרפורמה המשפטית: 4 תלמידי בצלאל נעצרו, באתר ‏מאקו‏, 16 בינואר 2023.
בגצרטופסיים

בגצרטופסיים (שם מדעי: Bagaceratopidae) היא משפחה של דינוזאורים צמחוניים מקבוצת הצרטופסים שהתקיימה בקרטיקון העליון של מזרח אסיה והסוג אג'קצרטופס (Ajkaceratops) התקיים באירופה. משפחה זו תוארה לראשונה ב-2003 בידי אליפנוב אך חלק מהחוקרים (כמו פול סרנו) לא רואים בה קבוצה תקפה והם מציבים את הסוגים הכלולים בה במשפחת הפרוטוצרטופסיים, בה נכללו לפני כן. בני המשפחה כוללים דינוזאורים קלים יחסית לבני קבוצת הצרטופסים והם היו בעלי עטרה קצרה, מקור עבה וללא קרניים מפותחות. הם היו דו-רגליים בעלי משקל קטן וייתכן שהיו מכוסים בחלק מגופם בנוצות. הם התקיימו רק במשך הקרטיקון שלפני 85.8 עד 70.6 מיליון שנה מזמננו. Ajkaceratops בגצרטופס (Bagaceratops) ברויצרטופס (Breviceratops) Gobiceratops Lamaceratops Magnirostris Platyceratops מדיה וקבצים בנושא בגצרטופסיים בוויקישיתוף בגצרטופסיים, באתר האנציקלופדיה של החיים (באנגלית) בגצרטופסיים, באתר GBIF (באנגלית)
יחסי דרום אפריקה – סנט לוסיה

יחסי דרום אפריקה–סנט לוסיה הם היחסים הדיפלומטיים הרשמיים שבין רפובליקת דרום אפריקה לבין סנט לוסיה. דרום אפריקה כוננה יחסים דיפלומטיים רשמיים עם סנט לוסיה ב-12 בדצמבר 1996, לאחר סיום משטר האפרטהייד. האי אירח את ועידת הקהילייה הקריבית בחודש יולי 1998, נלסון מנדלה, נשיא דרום אפריקה, הוזמן להגיע אליה. על פי משרד החוץ הדרום אפריקאי קיבל הנשיא "קבלת פנים של גיבור". ב-29 במרץ 1999 הנציב הגבוה הלא תושב הראשון לסנט לוסיה הציג את כתב האמנתו בקסטריז, בירת סנט לוסיה. במרץ 2003 שלחה ממשלת סנט לוסיה שני נציגים רשמיים להשתתף בוועידת ממשל מקומי שהתקיימה בפרטוריה, אחת מבירותיה של דרום אפריקה. בחודש יוני 2011 סיכמו שתי המדינות על העמקת היחסים הדיפלומטיים ביניהן. סנט לוסיה אינה מיוצגת בדרום אפריקה, הן בדרג השגרירות והן בדרג הקונסולרי. דרום אפריקה אינה מיוצגת בסנט לוסיה, הן בדרג השגרירות והן בדרג הקונסולרי. דרום אפריקה האמינה את הנציבות הגבוהה שלה שבקינגסטון, בירת ג'מייקה, על סנט לוסיה Saint Lucia, אתר משרד החוץ של דרום אפריקה Saint Lucia & South Africa reaffirm diplomatic bond, ארכיון אתר ממשלת סנט לוסיה
פרוטורוזאוריה

פרוטורוזאוריה (שם מדעי: Protorosauria) היא סדרה נכחדת של זוחלים ארכוזאורומורפים שהתקיימו מסוף הפרם עד לסוף הטריאס והיא התקיימה לאורך אירופה, אסיה ואמריקה הצפונית. קבוצה זו כוללת מינים של זוחלים ימיים או לפחות זוחלים חצי-מימיים עם חוליות רבות בצווארם, צלעות רבות הפונות אחורה ולסתות נמתחות בדומה ללסתות לטאות. למרות הדמיון הם אינם מאוד קרובים לקשקשאים ונמצאים באמצע הדרך האבולוציונית בין הארכוזאורים האמיתיים לבין זוחלים פרימיטיביים יותר. מינים אלה מילאו גומחות שונות בתקופה בה חיו, כשחלקם היו שחיינים טובים שדמו לאריות ים או לוטרות או חצי אמפיביים, ביניהם סוגים ארוכי צוואר כמו התניסתרופאוס. אחרים היו מינים יבשתיים וחלק שוכני עצים כמו בני הקבוצה Drepanosauromorpha. הסוג שרוביפטריקס (Sharovipteryx) אפילו יכל לדאות בין העצים כנראה. עם זאת הם לא הצליחו לשרוד את הכחדת הטריאס הגדולה והם הוחלפו במיני דינוזאורים וזוחלים ימיים גדולים כמו פליוזאורים לאחריה. סוג ללא מקור Czatkowiella סוג Exilisuchus? סוג Jesairosaurus סוג Malerisaurus סוג Malutinisuchus סוג Mecistotrachelos? סוג Megacnemus סוג Microcnemus סוג פרוטורוזאורוס (Protorosaurus) סוג Rhombopholis סוג Trachelosaurus משפחה שרוביפטריגיים (Sharovipterygidae) משפחה תניסתרופאיים (Tanystropheidae) קבוצה דריפנוזאורומורפה (Drepanosauromorpha)? - בה הלונגיסקואמה והדרפנוזאורוס משפחה Drepanosauridae משפחה Megalancosaurinae שרוביפטריקס בדאייה איור של פרוטורוזאורוס בדיג מדיה וקבצים בנושא פרוטורוזאוריה בוויקישיתוף פרוטורוזאוריה, באתר האנציקלופדיה של החיים (באנגלית)
אברהם שיין

אברהם שיין (נולד ב-29 בנובמבר 1942) הוא משורר ישראלי. אברהם שיין נולד בראשון לציון בשנת 1942 להורים יוצאי גרמניה. את שירותו בצה"ל עשה בחטיבת צנחנים, לאחר מכן החל לעבוד בבנק הפועלים. שיין התחיל את דרכו בבנק ב-1963 כקופאי. כמו כן, שירת כחיל מילואים במלחמת יום הכיפורים. עם השנים הפך למנהל חשבונות ולסגן מנהל סניף בנק. בין השנים 1973–1983 ניהל שיין את סניף בנק שנקר. בין לבין פרסם מספר ספרי שירה. בשנת 1992 פרש מהבנק והחל למכור את שיריו, אותם הדפיס על ניירות צבעוניים, ברחבי הארץ ובעיקר ליד מוסדות תרבות תל אביביים. עם השנים הוציא לאור מספר ספרים וקיבל הכרה כמשורר. כמו כן, השתתף בתערוכות ובמיצגי שירה. הוא מייצג זרם אנטי-ממסדי בשירה הישראלית, המדפיס ומוציא את שיריו בעצמו. כל הלילה הייתי עסוק בלחפש לך שם חיבה. הוצאת צ.צ. הפקות והדפסות, 1990, להולכים לבוא ולבאים ללכת. הוצאת אל"ף, 1970, עושים אהבה עם הרחוב התל אביבי הוצאת א' שיין, אביבי סתוי הוצאת ב' צ'ריקובר, 1973 שעוני חול. הוצאת רשפים, 1986 נפגשים ליד השער החדש מבחר שירים (1988-1968) הוצאת רשף, 1988 ב-1999 יצא לאקרנים סרטו התיעודי "שיין" של הבמאי גידי דר, שהשתתף בפסטיבל הסרטים הבינלאומי בברלין ובפסטיבל הקולנוע של ניו יורק. הסרט גולל את סיפור חייו של אברהם שיין, מנהל בנק בעברו שעבר לפעילות פוליטית, עד להווה בו הפך למשורר רחוב, שמתהלך ברחובות תל אביב ומוכר ספרי שירה. דוד שליט, ‏"בבוקר היו המתים באים להפקיד אצלי את כספם", באתר גלובס, 24 במרץ 2002 א.ב. דן‏, מבנק הפועלים לחירות: משורר הרחוב אוהב הכלבים אברהם שיין, באתר וואלה, 18 באפריל 2011 אורון שמיר, סקירה כפולה: שני סרטי משוררים של גידי דר – "המשורר" ו-"שיין" סריטה. 27.3.2012 ספרי אברהם שיין באתר סימניה. אברהם שיין - משורר המלחמות. ידיעה על תערוכה. הארץ. שרי שביט את ביאליק מתחילים לשכוח, אותי מתחילים לזכור 3.3.2011ynet אברהם שיין (אורכב 06.02.2020 בארכיון Wayback Machine) באתר קולמוסנט. אברהם שיין במדור 'דַּבֵּר אֶל הַשִּׁיר' באתר 'חדרים'. אברהם שיין (1942-), דף שער בספרייה הלאומית
סלוצק (כדורגל)

"סלוצק" (Слуцк) הוא מועדון כדורגל בלארוסי מהעיר סלוצק, המתמודד בתחרויות מקצועניות מאז 2008. בעונת 2013 העפיל לראשונה לליגת העל הבלארוסית. "סלוצק" (1998-2003) סלוצקסאחאר (2004-2010) "סלוצק" (מאז 2011) סלוצק הוקמה בשנת 1998 בתמיכת בית ייצור הסוכר של סלוצק. בשנת 1998 - הקבוצה הפכה לאלופת מחוז מינסק. בשנים 2000–2007, שיחק המועדון בליגה הראשונה של מחוז מינסק. במהלך תקופה זו, זכה פעמיים באליפות המחוז - בשנת 2002 וב-2007. בשנת 2008 המועדון העפיל לראשונה לליגה השנייה של בלארוס. בעונה הראשונה סיים במקום החמישי. בשנה שלאחר מכן במקום הרביעי. בשנת 2011 המועדון נרשמה כעמותה ציבורית בשם מועדון כדורגל ספורט סלוצק והפכה רשמית לקבוצה עירונית. בשל שיפוץ אצטדיון העיר בסלוצק, הקבוצה אירחה את כל משחקיה הביתיים באצטדיון שחטאר בסליהורסק. בעונת הבכורה בליגה הראשונה, הקבוצה סיימה במקום החמישי. בשנת 2012 שוב נערכו משחקי בית בתחילת העונה בסליהורסק, אך כבר ביוני, לאחר הקמתם של שני יציעים נוספים, אירח האצטדיון העירוני בסלוצק את משחקי הליגה הראשונה. בסוף העונה הקבוצה, שגדלה משמעותית, שוב עלתה למקום החמישי. במהלך העונה הקבוצה הפסידה מספר רב של נקודות במשחקים עם מתחרים ישירים, שמנעו ממנה להיצמד לצמרת הטבלה. בעונת 2013 הקבוצה נאבקה מול קבוצת "הורודיה" על גישה ישירה לליגת העל וסיימה לבסוף במקום השני. עם זאת, לאחר הירידה ביכולות המתחרה הישירה, סלוצק טיפסה למקום הראשון אחרי המחזור ה-21 ובהמשך הצליחה להבטיח העפלה לליגת העל, לראשונה בתולדותיה. בשנת 2014 שיחקה בפרמייר ליג הבלארוסי ובעונתה הראשונה סיימה במקום התשיעי. בשנת 2017 נפתח בית הספר לספורט בחסות מועדון סלוצק. בשנת 2020 נצמדה לצמרת טבלת הליגה, שנערכה למרות התפרצות נגיף הקורונה בבלארוס. אליפות מחוז מינסק זכייה: 2002, 2007. הליגה הראשונה זכייה: 2013 אצטדיון הקבוצה הוא האצטדיון העירוני בסלוצק, בעל תכולה של 1,896 מושבים בשני יציעים. היציע המערבי שופץ בשנת 2013. אתר האינטרנט הרשמי של סלוצק (בבלארוסית, ברוסית ובאנגלית) ערוץ היוטיוב הרשמי פרופיל, באתר Transfermarkt פרופיל, באתר WorldFootball.net ФК «Слуцк» завоевал путевку в высшую лигу О городе Слуцке Итог сезона: ФК «Слуцксахар» на пятом месте В футбольном сезоне-2009 «Слуцксахар» занял четвёртое место ФК «Слуцк» в этом сезоне будет играть в Солигорске ФК «Слуцк» завоевал путевку в высшую лигу Директор слуцкого городского стадиона: «По посадочным местам вписываемся в регламент, да еще с запасом»
קרחון אלג'י

קרחון אלג'י (באנגלית: Algie Glacier) הוא קרחון ברכס נאש, בחוף שקלטון, בשטח חסות רוס, שבאנטארקטיקה. אורכו של הקרחון 46 קילומטרים. הקרחון זורם לכיוון דרום-מזרח ונשפך אל קרחון נמרוד, ממערב בסמוך לרכס נאש. שמו של הרכס ניתן לו על ידי ועדת ים רוס (Ross Sea Committee). הרכס נקרא על שמו של רונלד אלג'י, שהיה שר המדע והמחקר התעשייתי בממשלת ניו זילנד, ותמך בהשתתפות ניו זילנד במשלחת הטראנס-אנטארקטית של חבר העמים הבריטי, אשר חקרה את אנטארקטיקה בין השנים 1956–1958. קרחון אלג'י באתר הסקר הגאולוגי של ארצות הברית קרחון אלג'י באתר הגאזט האנטארקטי של ממשלת ניו זילנד קרחון אלג'י באתר הגאזט האנטארקטי של ממשלת אוסטרליה קרחון אלג'י באתר הגאזט האנטארקטי המשווה SCAR של ממשלת אוסטרליה קרחון אלג'י באתר mindat תחזית מזג אוויר עדכנית ארוכת טווח עבור קרחון אלג'י מידע גאוגרפי והיסטורי
הר כריסטמס (אנטארקטיקה)

הר כריסטמס (באנגלית: Mount Christmas; מילולית: הר חג המולד) הוא הר ברכס נאש, בחוף שקלטון, בשטח חסות רוס, שבאנטארקטיקה. גובהו של ההר 1,745 מטרים מעל פני הים, והוא בולט מאחר שהוא מרוחק במעט מיתר הרי הרכס, ולו צורת חרוט. ההר ממוקם 17 קילומטרים מערבית - דרום-מערבית מכף מאי. ההר התגלה על ידי המשלחת הבריטית הלאומית האנטארקטית (משלחת דיסקברי), אשר חקרה את אנטארקטיקה בין השנים 1901–1904. שם זה ניתן להר, מאחר שההר התגלה למשלחת ביום חג המולד - 25 בדצמבר 1902. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 209 הר כריסטמס באתר הסקר הגאולוגי של ארצות הברית הר כריסטמס באתר הגאזט האנטארקטי של ממשלת ניו זילנד הר כריסטמס באתר הגאזט האנטארקטי של ממשלת אוסטרליה הר כריסטמס באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
הר מיטשל (אנטארקטיקה)

הר מיטשל (באנגלית: Mount Mitchell) הוא הר בחוף שקלטון, בשטח חסות רוס, שבאנטארקטיקה. גובהו של ההר 1,820 מטרים מעל פני הים. ההר ממוקם דרומית-מערבית לכף גולדי, בצפון רכס הולנד. ההר מופה על ידי הסקר הגאולוגי של ארצות הברית בהתבסס על סקרי טלורומטר, שנערכו בעונת המחקר (הקיץ האנטארקטי) 1961–1962; ועל תצלומי אוויר שצולמו על ידי צי ארצות הברית בשנת 1960. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של קומנדר ג'י. וו. מיטשל (G.W. Mitchell), שהיה מפקד אוניית צי ארצות הברית "ברטן איילנד" (USCGC Burton Island) במהלך מבצע הקפאה עמוקה של צי ארצות הברית בשנת 1964. הר מיטשל באתר הסקר הגאולוגי של ארצות הברית הר מיטשל באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית גאזט השמות האנטארקטיים הרשמי של ניו זילנד מידע גאוגרפי והיסטורי
שרון טובה לוי

שרון טובה לוי היא זמרת-יוצרת ומפיקה מוזיקלית ישראלית. שרון נולדה בבת ים והתגלתה מילדותה כמוזיקאית ופסנתרנית מחוננת. למדה פסנתר קלאסי מגיל חמש. ב-2010 זכתה במקום הראשון בתחרות "רוקרימון" של בית ספר רימון לשירים מקוריים עם השירים "לכל המעוניין" ו"עכשיו אני". את המקום הראשון העניקו לה פה אחד השופטים רונה קינן, יזהר אשדות, יאיר ניצני ויואב קוטנר, שבבחירתם נימקו: "ברגע שהלהקה התחילה לנגן, קפצו לנו מיד האזניים... מיד הבנו שקורה כאן משהו חדש. משהו שלא שמענו עדיין..." ב-2015 הוציאה את אלבומה הראשון, "דברים נוצצים" אותו כתבה, הפיקה, הקליטה, ניגנה על כל הכלים - גיטרה, פסנתר, בס, קלידים, אלקטרוניקה וסאמפלר. האלבום מבוסס סימפולים והקלטות של ברז מטפטף, דלת נטרקת, נעלי עקב, ציוצי ציפורים וביט בוקס מהם יצרה את הביט. האלבום מתאפיין בשילוב מוזיקה אלקטרונית יחד עם אלמנטים של ג'אז, מוזיקה קלאסית ואינדי רוק. ב-2018 הוציאה את אלבומה השני, "מקום" בהפצת נענע דיסק. את האלבום הפיקה לוי לצד תומר ישעיהו ושלומי מנצור. האלבום זכה לשבחים רבים ממבקרי המוזיקה ואף הוכתר כ"אחד מאלבומי העשור" באתר של "פוליטיקלי קוראת" וכן "הברקת השנה" באתר "ישראל היום". בשנה זו זכתה במענק קרן אקו"ם לעידוד היצירה, וכן מענק מפעל הפיס ליצירת האלבום. ב-2019 זכתה לוי בפרס אקו"ם לעידוד פרסום היצירה למחבר, אותו העניקו לה השופטים דיקלה, פיטר רוט, גל אוחובסקי, יאיר ניצני ואברהם טל. נימוקי השופטים היו כי ”בכתיבתה הישירה, המקורית והייחודית מבטאת שרון טובה לוי מעין מסע אישי בין רגשות וסיפורים חלקם כאילו רחוקים, חלקם אישיים נוגעים ומרגשים. לוי מובילה את המאזין אל מקומות חדשים ומרגשים, לגעת בנפש, ולהדהד רעיונות ומנגינות.” באותה שנה השתתפה בערב "אם זאת אהבה", ערב שירי אהבה מיזוגניים לרגל יום האהבה. בערב השתתפו בין היתר דניאל רובין, אלה רונן, עדי-קשת כהן ועדי שחם. את הערב הנחתה נטע עמית מאתר החדשות פוליטיקלי קוראת. וכן בפסטיבל הפסנתר 2019. 2015: דברים נוצצים 2018: מקום אתר האינטרנט הרשמי של שרון טובה לוי שרון טובה לוי, באתר ספוטיפיי שרון טובה לוי, באתר בנדקמפ גיא טנא, שרון טובה לוי – מקום, באתר TeneG, ‏5 באוגוסט 2018 רז ישראלי, מוזיקה, באתר ישראל היום, 6 בספטמבר 2018 הזוכים בפרס אקו"ם 2018/19, באתר אקו"ם, ‏2019-05-27 אנרגיה חלופית: המלצות לסופ"ש, באתר כלכליסט, 7 בפברואר 2019
Chilombo

Chilombo (בעברית: החיה) הוא אלבום האולפן השלישי של הזמרת-יוצרת האמריקאית ג'נה אייקו. האלבום יצא לאור ב-6 במרץ 2020 על ידי חברת התקליטים דאף ג'אם. מתוך האלבום יצאו ארבעת הסינגלים: "Triggered (Freestyle)", ‏ "None of Your Concern", ‏ "P*$$Y Fairy (OTW)" ו-"Happiness Over Everything (H.O.E.)". האלבום הגיע למקום השני במצעד הבילבורד 200. ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד. מידע על האלבום Chilombo באתר MusicBrainz מידע על האלבום Chilombo באתר AllMusic האלבום Chilombo באתר Discogs האלבום Chilombo באתר סאונדקלאוד Chilombo, Discogs (באנגלית) Jhené AIko, Discogs (באנגלית) Lil Uzi Vert's ‘Eternal Atake’ Debuts No. 1: Billboard 200, Billboard, ‏2020-03-15 The 50 Best Albums of 2020 (So Far), בילבורד, ‏9 ביוני 2020 American album certifications – Jhene Aiko – Chilombo, riaa (באנגלית) "Chilombo". iTunes Store (IE). Apple Inc.
הר מיטשל

האם התכוונתם ל... אנטארקטיקה הר מיטשל (אנטארקטיקה) – הר ברכס הולנד, בשטח חסות רוס, שבאנטארקטיקה אוסטרליה הר מיטשל (קווינסלנד) – הר במדינת קווינסלנד שבאוסטרליה ארצות הברית הר מיטשל (קרוליינה הצפונית) – הר במדינת קרוליינה הצפונית שבארצות הברית - הנקודה הגבוהה ביותר במזרח ארצות הברית הר מיטשל (אורגון) – הר במדינת אורגון שבארצות הברית הר מיטשל (וושינגטון) – הר במדינת וושינגטון שבארצות הברית קנדה הר מיטשל (אלברטה) – הר בשטח הפארק הלאומי ג'ספר בפרובינציית אלברטה, שבקנדה הר מיטשל (קולומביה הבריטית) – הר באי ונקובר, בפרובינציית קולומביה הבריטית, שבקנדה פסגת מיטשל
P*$$Y Fairy (OTW)

"P*$$Y Fairy (OTW)" הוא סינגל שהוקלט על ידי הזמרת-יוצרת האמריקאית ג'נה אייקו, מתוך אלבום האולפן השלישי שלה, Chilombo. השיר יצא לאור ב-16 בינואר 2020, על ידי חברת התקליטים דאף ג'אם, כסינגל השלישי מתוך האלבום. השיר הוא שיר בסגנון ה-R&B האלטרנטיבי. השיר הגיע למקום ה-18 במצעד השירים הקצביים. השיר נכתב על ידי ג'נה אייקו, ג'וליאן-קוואן וייט לה ומיכה פאוול והופק על ידי הפיסטאפים ולייקיז. איגוד תעשיית ההקלטות האמריקאי העניק לשיר את תואר הפלטינה, על מכירות של למעלה מ-1,000,000 עותקים במדינה. איגוד תעשיית ההקלטות הבריטי העניק לשיר את תואר הכסף, על מכירות של למעלה מ-200,000 עותקים במדינה. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-32 מיליון השמעות. הווידאו קליפ הרשמי של השיר פורסם ב-18 בינואר 2020. הקליפ בוים על ידי ברנדון פארקר. סרטון השיר "P*$Y Fairy (OTW)" באתר יוטיוב ג'נה אייקו, ג'וליאן-קוואן וייט לה, מיכה פאוול Jhené Aiko drops new song and video for “P*$$Y Fairy (OTW)”, www.revolt.tv (באנגלית) Akaash, Jhene Aiko Releases New Song & Video 'P*SSY FAIRY (OTW)', HipHop-N-More, ‏2020-01-18 (באנגלית) Viral MVP, Jhene Aiko ‘Pussy Fairy’ Debut Premiere Music Video, OnSMASH (באנגלית) P*$$Y Fairy (OTW) by Jhené Aiko, נבדק ב-2020-05-03 "Jhené Aiko Chart History (Rhythmic)". Billboard. Retrieved May 2, 2020. Jhené Aiko – PU$$Y Fairy (OTW) (באנגלית), נבדק ב-2020-05-03 Gold & Platinum, RIAA (באנגלית) "British single certifications – Jhené Aiko – P*$$Y Fairy (OTW)". British Phonographic Industry. Retrieved May 1, 2020. Select singles in the Format field. Select Silver in the Certification field. Type P*$$Y Fairy (OTW) in the "Search BPI Awards" field and then press Enter. P*$$Y Fairy (OTW), נבדק ב-2020-05-03 Jhené Aiko - P*$$Y FAIRY (OTW)
יחסי טאיוואן – סנט לוסיה

יחסי טאיוואן–סנט לוסיה הם היחסים הדיפלומטיים הרשמיים שבין הרפובליקה הסינית לבין סנט לוסיה. ב-7 במאי 1984 כוננה סנט לוסיה בצעד חריג יחסים דיפלומטיים עם הרפובליקה הסינית, למורת רוחה של הרפובליקה העממית של סין. חודש לאחר מכן, ב-7 ביוני, פתחה הרפובליקה הסינית את שגרירותה שבקסטריז, בירת סנט לוסיה. ב-29 באוגוסט 1997, לאחר שסנט לוסיה כוננה יחסים דיפלומטיים רשמיים עם הרפובליקה העממית של סין, ממשלת הרפובליקה הסינית חשפה את השעיית היחסים הדיפלומטיים עם סנט לוסיה. ב-30 באפריל 2007 שר החוץ של הרפובליקה הסינית הונג ז'יפאנג ושר החוץ של סנט לוסיה רופוס בוסקה חתמו על מזכר הבנות בקסטריז, ושתי המדינות החזירו לתלם את יחסיהן הדיפלומטיים ברמת השגרירות. ב-4 ביוני 2015 פתחה סנט לוסיה את שגרירותה שבטאיפיי, בירת טאיוואן. אזרחי סנט לוסיה ואזרחי הרפובליקה הסינית יכולים להיכנס ולצאת משתי מדינותיהם ללא דרישה לאשרה. 1986 - אלן מונטגומרי לואיס, מושל סנט לוסיה 1987 - ג'ון קומפטון, ראש ממשלת סנט לוסיה 2008, 2009 - סטיבנסון קינג, ראש ממשלת סנט לוסיה 2013, 2015 - קני אנתוני, ראש ממשלת סנט לוסיה 2016, 2017, 2018, 2019 - אלן צ'אסטנט, ראש ממשלת סנט לוסיה 2008 - צ'ן שואי-ביאן, נשיא טאיוואן 2013 - מא יינג-ג'יו, נשיא טאיוואן 2019 - צאי אינג-ון, נשיא טאיוואן 7 במאי 1984 - הסכם שיתוף פעולה בדבר חקלאות טכנולוגית 7 בדצמבר 1994 - הסכם ידידות סמלי 17 ביולי 1996 - הסכם שיתוף פעולה בדבר שירותי אוויר 30 באפריל 2007 - הסכם חזרת היחסים הדיפלומטיים בין הרפובליקה הסינית לסנט לוסיה 1 בספטמבר 2010 - הסכם לשליחת מתנדבים ולמימון פיתוח סנט לוסיה 19 במרץ 2013 - הסכם בדבר שיתוף פעולה בתחום התקשורת 9 בינואר 2017 - מזכר הבנות בנושא מניעת מימון טרור 27 בנובמבר 2017 - הסכם בנושא שיתוף פעולה טכנולוגי סנט לוסיה מיוצגת בטאיוואן בדרג השגרירות באמצעות שגרירות רשמית שהיא מחזיקה בטאיפיי, בירת המדינה. טאיוואן מיוצגת בסנט לוסיה בדרג השגרירות באמצעות שגרירות רשמית שהיא מחזיקה בקסטריז, בירת המדינה. מדיה וקבצים בנושא יחסי טאיוואן – סנט לוסיה בוויקישיתוף Embassy of the Republic of China (Taiwan) in St. Lucia, שגרירות הרפובליקה הסינית בסנט לוסיה Embassy Of Saint Lucia to The Republic Of China, Taiwan, שגרירות סנט לוסיה ברפובליקה הסינית 條約協定查詢系統, אתר ממשלת טאיוואן EMBASSY OF SAINT LUCIA IN TAIPEI, TAIWAN EMBASSY OF TAIWAN IN CASTRIES, SAINT LUCIA
מפרץ בואומונט

מפרץ בואומונט או מפרץ בומונט (באנגלית: Beaumont Bay) הוא מפרצון מכוסה קרח, בצד המערבי של מדף הקרח רוס, בחוף שקלטון, בשטח חסות רוס, שבאנטארקטיקה. המפרץ ממוקם בין ראש יאנג, ונקודת האריס. קרחון דיקי נשפך אל המפרץ. המפרץ התגלה על ידי המשלחת הבריטית הלאומית אנטארקטית (משלחת דיסקברי), אשר חקרה את אנטארקטיקה בין השנים 1901–1904. המפרץ נקרא על שמו של אדמירל סר לואיס בואומונט (Lewis Beaumont), מהצי המלכותי הבריטי, שהיה חוקר ארקטי שהתעניין במיוחד בפעילות משלחת דיסקברי. בומונט לימים הפך למפקד העליון של הצי המלכותי הבריטי. • M. G. Laird (1963), Geomorphology and stratigraphy of the nimrod glacier–beaumont bay region, Southern Victoria land, Antarctica, New Zealand Journal of Geology and Geophysics, 6:3, 465-484, DOI: 10.1080/00288306.1963.10422076 מפרץ באומונט באתר הסקר הגאולוגי של ארצות הברית מפרץ בואומונט באתר הגאזט האנטארקטי המשווה SCAR של ממשלת אוסטרליה מפרץ בואומונט באתר marineregions מפרץ באומונט באתר mindat מידע גאוגרפי והיסטורי
הר כריסטמס

האם התכוונתם ל... אנטארקטיקה הר כריסטמס (אנטארקטיקה) – הר בחוף שקלטון בשטח חסות רוס שבאנטארקטיקה ניו זילנד הר כריסטמס (נלסון) – הר במחוז נלסון באי הדרומי שבניו זילנד ארצות הברית הר כריסטמס (איידהו) – הר במדינת איידהו שבארצות הברית הר כריסטמס (אלסקה) – הר במדינת אלסקה שבארצות הברית הרי כריסטמס (טקסס) – רכס הרים במדינת טקסס שבארצות הברית קנדה הרי כריסטמס (ניו ברנזוויק) – רכס הרים בפרובינציית ניו ברנזוויק שבקנדה